Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 589

2. Néprajzi ismeretek VIZSGASZINTEK TÉMÁK Középszint Emelt szint 2.1. A szlovén kisebbség tárgyi kultúrája, hagyatéka A szlovén kisebbség tárgyi hagyatéka, néhány jellegzetes eszköz bemutatása, elemzése a közösségre jellemzõ értékek szemszögébõl. Pável Ágoston Múzeum (Szentgotthárd) és a Múzeumfalu (Szombathely) jelentõsége. Régi mezõgazdasági eszközök, azok elnevezése és használata. A fazekas- és szövésmesterség, a tökmagsajtolás munkafolyamatai, szerszámai, termékei. Téli elfoglaltságok (kukoricafosztás, tökmagköpesztés, tollfosztás, fonás, kötés, kosárfonás, virágkötés stb.). 2.2 A szlovén kisebbség szokásrendszere A szlovén kisebbség családhoz, helyi közösséghez, vallásgyakorláshoz kapcsolódó szokásrendszere. Az emberi élet sorsfordulóihoz kapcsolódó szokások: keresztelõ, lakodalom, temetés. A naptári év szokásai: karácsony, újév, háromkirályok, húsvét, pünkösd. Néphagyományok: farsangi szokások, kiemelten a rönkhúzás, mint a magyarországi szlovének egyik leglátványosabb dramatikus népszokása. A család egy napjának folyamata régen. Tavaszi szokások (Pünkösd, búcsú). Lakodalmi szokások. Legfontosabb hétköznapi ételei, ünnepnapok ételei. Régi ételreceptek. Az élõ szokások fenntartása (lucázás, betlehemezés, korbácsolás, újévi, húsvéti, téli elfoglaltságok). 2.3 A média és a hagyományápolás A tárgyi hagyaték és a szokások, közösségi ünnepek megjelenése az írott és elektronikus médiában. Porabje c. újság, Szlovén naptár, Szlovén Rádió. Slovenski utrinki c. szlovén adás a TV1-en. A média szerepe a szlovén kisebbség hagyományos értékeinek fenntartásában. 2.4 A hagyományápolás szerepe az egyén közösséghez való tartozásának erõsítésében A néprajzi hagyaték: a család, a falu hagyományai régi családi fotók, nagyszülõkkel, falubeli öregekkel való beszélgetés alapján. Szlovének és más etnikai csoportok (németek, romák) a lakóhelyen. A magyarsággal való együttélésbõl eredõ kölcsönhatások (gazdasági, nyelvi, kulturális).

Source: https://magyarkozlony.hu/hivatalos-lapok/f8d2248bc5da94dfe70324705813759b5545f162/dokumentumok/330aa920c5aa78ed0d49fd10a97f40a01bef25d0/letoltes